Държавен вестник, бр. 85, 2021 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  85
(5) Сигнали за злоупотреби с власт и 
корупция, лошо управление на държавно 
имущество или за други незаконосъобраз-
ни или нецелесъобразни действия или без-
действия на административни органи или 
длъжностни лица в ЛЗС, с които се засягат 
държавни или обществени интереси, права 
или законни интереси на други лица, могат 
да се подават до:
1. директора на ЛЗС, когато сигналът се 
отнася до служители на администрацията, 
която ръководи;
2. изпълнителния директор на ИАГ, когато 
сигналът се отнася до директора на ЛЗС.
(6) Сроковете за отговор на постъпилите 
предложения, сигнали и запитвания са опреде-
лени в Административнопроцесуалния кодекс. 
Чл. 14. В изпълнение на функциите и 
поставените конкретни задачи служителите 
от ЛЗС изготвят доклади, докладни запис-
ки, служебни бележки, писма, становища, 
справки, отчети, анализи, прогнози, планове, 
програми, позиции, информации, проекти на 
актове и други документи.
Чл. 15. (1) Документите, изпратени до ЛЗС, 
се завеждат в деловодната система/автома-
тизираната информационна система, като се 
отбелязва датата на получаването им.
(2) При завеждането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Жалбите, сигналите и предложенията, 
постъпили в ЛЗС, се завеждат в регистър. 
(4) След завеждането им сигналите и пред-
ложенията се предават на директора за резо-
люция според адресата или съдържанието им.
Чл. 16. (1) В лесозащитната станция се 
води регистър на договорите на хартиен и/
или електронен носител. 
(2) При вписване на договорите в регис-
търа върху тях се поставят последователни 
регистрационни номера. 
(3) Екземпляр от вписания в регистъра 
договор ведно с предложенията, които са 
неразделна част от него, се съхранява като 
приложение към регистъра.
Чл. 17. (1) В лесозащитната станция се 
води на хартиен и/или електронен носител 
регистър за извършените проверки на дей-
ността на станцията. 
(2) Като приложения към регистъра се 
съхраняват: 
1. документът, въз основа на който е из-
вършена проверката; 
2. документите, в които са отразени резул-
татите от извършената проверка. 
Чл. 18. В деловодната система/автома-
тизираната информационна система на ЛЗС 
се регистрират издадените удостоверения за 
здравословното състояние на посадъчния ма-
териал в горските разсадници и предписанията 
за провеждане на лесозащитни мероприятия 
в горските територии.
Г л а в а  п е т а
ФИНАНСИРАНE
Чл. 19. Лесозащитната станция се финан-
сира от: 
1. държавния бюджет чрез бюджета на ИАГ;
2. предоставени целеви средства от други 
финансиращи институции и организации по 
предварително съгласувани с ИАГ програми 
и проекти; 
3. дарения.
Чл. 20. Лесозащитната станция формира 
приходи от: 
1. извършване на технически услуги;
2. други дейности, разрешени от закона, 
свързани с функциите и задачите на станцията.
ЗАКЛЮЧИТЕЛНИ РАЗПОРЕДБИ
§ 1. Устройственият правилник се приема 
на основание чл. 161 от Закона за горите. 
§ 2. Изпълнението на този правилник се 
възлага на директорите на ЛЗС. 
§ 3. Правилникът влиза в сила от деня 
на обнародването му в „Държавен вестник“. 
Изпълнителен директор:  
Александър Дунчев
5875
МИНИСТЕРСТВО  
НА ВЪТРЕШНИТЕ РАБОТИ
Наредба за изменение и допълнение на На­
редба № 8121з-1175 от 29 септември 2015 г. 
за условията и реда за осигуряване на дър­
жавните служители в Министерството на 
вътрешните работи на работно и униформено 
облекло, друго вещево имущество и снаряже­
ние и ежегодно парична сума за облекло на 
неносещите униформа държавни служители 
(ДВ, бр. 78 от 2015 г.)
§ 1. В чл. 1 след думите „по чл. 142, ал. 1, 
т. 1“ се добавя „и ал. 3“, а думите „и по § 86 
от преходните и заключителните разпоредби 
на Закона за изменение и допълнение на ЗМВР 
(ДВ, бр. 14 от 2015 г.)“ се заличават.
§ 2. В чл. 2 се създава ал. 3:
„(3) В случаите, когато стойността на арти-
кул надвишава размера на сумата по ал. 1, се 
допуска еднократно за годината предоставяне 
на артикула, като разликата се приспада от 
лимита за следващата календарна година.“
§ 3. В чл. 19 се създава ал. 4:
„(4) Наследниците на държавен служи-
тел, изпълняващ служебните си задължения 
в униформено облекло, който е надвишил 
стойността на определения годишен лимит 
за получаване на лично вещево имущество и 
чието служебно правоотношение е прекратено 
на основание чл. 226, ал. 1, т. 12 от ЗМВР, 
не възстановяват надвишената от лимита 
стойност.“
Министър:  
Бойко Рашков
5887